Lolland-Falsters Stifts-Tidende, 1847-02-15
Da vi ansee disse fornævnte 2 Reglementer for at være af ualmindelig Jnteresse selv for Andre end dem, som de særskilt vedkomme, og de vel kunne fortjene at betragtes noget nøiere et og andet Sted ogsaa udenfor Sverrig, tillade vi os her at anføre de væsentligste Puncter deraf. De ere følgende: "Enhver svensk Mand, saavel i Stad som paa Landet, er, saasnart han har opnaaet Myndighedsalder, samt han desforuden er bekjendt for ærlig Vandel, berettiget til med sine egne Hænder samt med Bistand af sin Familie, uden Mesterskabs eller Borgerskabs Erhvervelse, som Forsørgelsesmiddelat forfærdige alle Slags Haandværks-Arbeider og udsælge samme." Man vil let forstaae, af hvor stor Betydning denne Paragraph i Grunden er, især for den Mængde ulykkelige Proletarier, som Sverrig desværre eier, naar man erindrer den Kjendsgierning, at endnu blot for eet Aar siden en stakkels fattig Mand etsteds paa Landet i Sverrig blev, fordi han i nærmeste By havde forsøgt at sælge et Par Støvler, som han selv havde forfærdiget, anklaget for Retten og ifølge en til Fordeel for Langenes Jnteresse existerende Lov dømt til at betale to eller tre Gange saa stor en Mulet, som han vilde være bleven idømt, hvis han havde, ikke fabrikeret, men stiaalet de ulykkelige Støvler, Den samme Rettighed, som i den citerede Paragraph er bleven givet enhver svensk Mand, tilkommer ogsaa enhver gift Kone, Enke eller fraskilt Hustru, samt ugifte Fruentimmer, naar de have fyldt 25 Aar, undtagelsesviis endog ved en lavere Alder. – Rettighed til i Stad eller paa Landet at drive Fabrik tilkommer enhver svensk Mand, som har opnaaet myndig Alder, eier Vidnesbyrd om ærlig Vandel og kan taalelig skrive og regne." Rettighed til at holde Værksted, med Svende og Lærlinger for et eller andet Haandværk samt til at udove Bageri, Bryggeri eller Slagterhaandtering tilkommer enhver svensk Mand (eller Fruentimmer, naar han, foruden at opfylde de fornævnte Reqvisitta, erhverver Mesterskab, og, naar det er i Stad eller 1/2 Miil fra Stad, Borgerskab. "Mesterskab kan erhverves uden foregaaende Læreaar som Dreng eller Svend." Den, der ønsker at anlægge et Værksted, maa til Magistraten i den Stad, hvor han er bosiddende, eller, om han har sin Bopæl paa Landet, i den Stad, hvor han selv kan finde det nemmest, aflevere en Prøve af sit Fabrikat, med to troværdige og agtede Mænds Beviis for, at han selv har forfærdiget samme; denne Prøve vil da blive foreviist den i hver Stad organiserede Haandværksforening, samt derefter bedømt af en Jury af 5 retskafne Mænd, der udnævnes af Magistraten, og i hvilken Jury der ikke maa findes flere end 2 Mestere af det Fag, hvortil Fabrikatet henhører. Efterat Prøven er bleven approberet af denne Jury og Haandværksforeningen har afgivet en saadan Betænkning over Arbeidets Beskaffenhed, at der ikke kan forefindes nogen gyldig Grund til Undertrykkelse af samme, udsteder Magistraten imod en Kjendelse af kun 2 Rdl. Mesterbrev, Erhvervelse af Borgerskab beroer paa en lignende Prøvelse af Magistraten. - Den fornævnte Haandværksforening bliver at betragte som et Surrogat for de indtil den Dag idag existerende Haandværkslauge, hvilke alle skulle ophøre med den 1ste næstkommende Juli. Haandværksforeningen udgjøres i hver Stad af samtlige Ræringsdrivende, som der betale borgerlige Contributioner, og den har i Regelen at besørge alle saadanne fælles Anliggender, som angaae den hele næringsdrivende Stand, og tjene til at fremme Næringernes og Haandværkernes Bedste. De forskjellige Categorier af Haandværkstanden, som fremdeles ville afholde Moder, for mellem sig særskilt at drøfte deres respective Anliggender, have Lov hertil, men dette er blot en privat Sag, hvorved der i ingen Henseende kan udøves nogensomhelst Slags officiel Jndflydelse. – En lignende Handelsforening skal i enhver Stad sammensættes af alle der bosiddende Handlende. Rettighed til i Stad at udøve Kjøbmandskab. tilkommer enhver Mand, som eier svensk Borgerret, er myndig, hæderlig bekjendt, besidder Elementerne af hvad til Bogholderi og Kjøbmandscorrespondence hører, samt desforuden har erhvervet særskilt Borgerskab, efter summe Preliminarier, som ere bestemte ved Ansøgning om Mesterskab i Haandværkstanden. - Enhver, som i Stad eller paa Landet udover en beskattet Næring, maa, i hvilken Stad af Riget som helst, selv eller gjennem Andre udsælge sine Fabrikater eller Producter i aabne Boutiker, eller fra andre Oplagssteder. - Enhver, der uden Borgerskab driver et Haandværk eller anden Næring som Forsørgelsesmiddel, maa ligeledes kunne falbyde sine Producter, men med den Jndskrænkning, at i Stæderne blot de offentlige Markedspladser maae hertil benyttes. - Paa Landet er Handel med alle indenlandske Landboproducter fuldkommen fri for Alle og Enhver, og Handel med Haandværks arbeide og Fabrikproducter ligeledes fri for Alle, der drive Fabrik eller Haandværk. J en Frastand fra Stad af mindst 3 Mile maa aaben Boutik kunne anlægges for Udsalg af alle Slags indenlandske Varer, og de fleste udenlandske Artikler af en meer almindelig Brug. - Enhver svensk Mand maa selv, uden Kjøbmands Mellemkomst, kunne udføre til udenrigs Stad sine egne Producter. Enhver maa ligeledes kunne til Sverrig indføre Varer, men, dersom han ikke har Borgerskab som Kjøbmand, maa han blot have Rettighed til at udsælge sine Varer fra Skibet eller fra den Plads, som Autoriteterne anvise, og blot i saadanne Partier, som ere bestemte for Handel en gros, hvilket allerede fra ældre Tider er bestemt. - Enhver svensk Mand maa kunne være Skibsrheder, uden nogensomhelst Slags Restriction eller betingelse.